Эндре Адиҙың тәүге шиғырҙар йыйынтығыxa0— «Шиғырҙар» (1899)xa0—  шағирҙың әҙәби мөмкинлектәрен күрһәтә . Һуңыраҡ Ади тырышлығы менән венгр теле тема һәм лексика яғынан яңырыу кисерә . Адиҙың гражданлыҡ лирикаһы  «Тағы бер тапҡыр» (1903) йыйынтығында алғы планға сығаxa0— ул тонсоҡторғос буржуаз ысынбарлыҡҡа ҡаршы протест була. Ади   1905—1907  йылдарҙа Рәсәйҙәге тәүге революцияны  тәбрикләй, Мәскәүҙәге Декабрь ихтилалына  (1905) «Ер тетрәү» (1906) исемле мәҡәлә яҙа. Венгрияла Беренсе донъя һуғышы алдынан киңәйә барған милли азатлыҡ өсөн көрәш Адиҙың ижадында үҙ урынын таба , Венгриялағы революцион ваҡиғаларға бәйле шиғырҙары донъя күрә  ( «На колеснице Ильи-пророка» йыйынтығы, 1908;  «Несёмся в революцию» шиғыры, 1913). Беренсе донъя һуғышы Адиҙың эске донъяһына емергес тәьҫир итә: уның бөтә таныштары ла һуғышты шатланып ҡабул итә һәм Австро-Венгрия армияһына үҙ теләге менән яҙыла. Үҙенең һуңғы «Еңеүсене сәләмләү» (Üdvözlet a győzőnek) шиғырын яҙғанда ул инде бик ныҡ сирле була. Ади Будапешттағы Керепеши зыяратында ерләнгән.